钦定古今图书集成/理学汇编/学行典/第115卷 > 册府元龟 > 《知几》
## 钦定古今图书集成/理学汇编/学行典/第115卷 > 册府元龟 > 《知几》

《易》称“知几其神。”又曰：“几者事之微也。”微而可见不亦
神乎！是故君子出处语默消长盈虚唯道是从不失
其正应其速则岂俟乎！终日顺其义则姑务于随时
不见是图唯变所适。若大叔世蹇剥祸机纷扰大道
斯隐小人乘器或察言而观色或入国而审政其或
恣苛暴以隳绝人纪树凶狡以专侮政柄夸辨横起天理弃灭，将欲攘美于贤俊，盗名于仁义。萌朕已见，
情伪斯得。繇是逊辞以防患，矫迹以自晦，保全始终
之分，不处嫌疑之地。进或屑就，退必高翔，虽干戈相
寻，亦能方圆自任矣。